《杨妃病齿图》
元代·萨都剌

沈香亭北春昼长，海棠睡起扶残妆。清歌妙舞一时静，燕语莺残愁断肠。

朱唇半启榴房破，胭脂红注珍珠颗。一点春寒入瓠犀，雪色鲛绡湿香唾。

九华帐里薰兰烟，玉肱曲枕珊瑚偏。金钗半脱翠蛾敛，龙髯天子空垂涎。

妾身日侍君王侧，别有閒愁许谁测。断肠塞上锦绷儿，万恨千愁言不得。

成都遥进新荔枝，金盘紫凤甘如饴。红尘一骑不成笑，病中风味心自知。

君不闻延秋门，一齿作楚藏病根。

又不闻马嵬坡，一身溅血未足多。渔阳指日鼙鼓动，始觉开元天下痛。

云台不见汉功臣，三十六牙何足用。明眸皓齿今已矣，风流何处三郎李。

作者简介：萨都剌（约1272—1355）元代诗人、画家、书法家。字天锡，号直斋。回族（一说蒙古族）。其先世为西域人，出生于雁门（今山西代县），泰定四年进士。授应奉翰林文字，擢南台御史，以弹劾权贵，左迁镇江录事司达鲁花赤，累迁江南行台侍御史，左迁淮西北道经历，晚年居杭州。萨都剌善绘画，精书法，尤善楷书。有虎卧龙跳之才，人称燕门才子。他的文学创作，以诗歌为主，诗词内容，以游山玩水、归隐赋闲、慕仙礼佛、酬酢应答之类为多，思想价值不高。萨都剌还留有《严陵钓台图》和《梅雀》等画，现珍藏于北京故宫博物院。